עג'ה

עג'ה (בערבית: عجّة) היא עיירה פלסטינית בנפת ג'נין בצפון השומרון, הממוקמת כ-19 ק"מ דרומית-מערבית לג'נין. על פי הלשכה הפלסטינית המרכזית לסטטיסטיקה, אוכלוסיית העיירה מנתה 5,055 נפשות בשנת 2007.2007 Locality Population Statistics. Palestinian Central Bureau of Statistics. p. 106.

 היסטוריה 
לפי טענות שונות, עג'ה הוא אולי אחד מן המקומות שנכבשו על ידי תחותמס השלישי.Conder, 1876, pp. 141, 147

בעג'ה נמצאו חרסים מתקופות הברונזה,Zertal, 2004, p. 254 הפרסית, ההלניסטית, הרומית הביזנטית,Dauphin, 1998, p. 758 המוסלמית והעות'מאנית.

בשנת 1179 הוזכר המקום (שנקרא אז קאסאלה אג') במקורות הצלבניים ככפר שהכנסותיו הועברו לכנסיית הדורמיציון ידי האפיפיור אלכסנדר השלישי.Röhricht, 1893, RRH, pp. 153-154, No. 576

בסוף המאה ה-16 התקיימו במקום כ-13 משקי בית, כולם של מוסלמים. תושבי המקום שילמו שיעור מס קבוע של 33.3% על מוצרים חקלאיים שכללו חיטה, שעורה, יבולי קיץ, עצי זית, כוורות ועזים. זאת בנוסף על הכנסות מזדמנות ומס לאנשי אזור שכם. בסך הכל תושבי היישוב שילמו 3,612 אקצ'ות.Hütteroth and Abdulfattah, 1977, p. 126 במקום נמצאו חרסים מהתקופה העות'מאנית.

בשנת 1830, אנשי עג'ה לחמו נגד צבאו של האמיר בשיר שיהאב השני במהלך המצור על סנור. בשנת 1838 צוין כי עג'ה הייתה במחוז א-שאראוויא א-שורקיה.Robinson and Smith, 1841, vol 3, 2nd app, p. 129Robinson and Smith, 1841, vol 3, p. 150 בשנת 1870, ויקטור גרן תיאר את עג'ה ככפר על פסגת גבעה עם 500 תושבים. לפי גרן, המקום היה מוקף מטעי זיתים.Guérin, 1875, p. 217 במפת הקרן לחקר ארץ ישראל שפורסמה ב-1882, המקום תואר כ"כפר קטן ובעל מראה עתיק השוכן על שפת גבעה". היישוב בנוי מאבן, עם מטעי זיתים מתחתיו. בנוסף לכך, יש בור מים בדרום מזרח היישוב.Conder and Kitchener, 1882, SWP II, p. 153

במפקד האוכלוסין של ארץ ישראל משנת 1922, שנערך על ידי שלטונות המנדט הבריטי, התגוררו במקום 500 תושבים.Barron, 1923, Table IX, Sub-district of Jenin, p. 29 מספר זה גדל במפקד 1931 ל-643 תושבים שהתגוררו ב-142 בתים.Mills, 1932, p. 67 בסקר הכפרים משנת 1945 האוכלוסייה מנתה 890 איש, על פני שטח של כ-11,027 דונם. מתוך שטח זה, 737 דונם שימשו למטעים וקרקע להשקיה, 5,605 דונם לגידול דגנים, ואילו 23 דונם היו אדמות בנויות.

לפי מפקד האוכלוסין הירדני בשנת 1961 התגוררו בעג'ה 1,190 תושבים.Government of Jordan, Department of Statistics, 1964, p. 25

גם כיום המבצר מימי הביניים עדיין עומד בפסגת העיירה, וסביבו היו מבנים מהמאה ה-16 וה-17 ושני מסגדים.Zertal, 2004, p. 253

 קישורים חיצוניים 

 הערות שוליים 

קטגוריה:נפת ג'נין